Plateanmeldelse: YG - «My Krazy Life»
Vestkysten. 
Beste kysten. 

ALBUM: 
HIP HOP YG «My Krazy Life» (Def Jam/Universal) 

Det åpner med at moren skriker «You're gonna end up in motherfucking jail like your damn daddy». 
Ikke heng med de lugubre figurene, Keenon «YG» Jackson. 
Men platecoveret er et mugshot, så vi vet hvor 24-åringen kommer til å ende. 

Reisen dit er dog en konseptuelt herlig overraskende. 
YG bærer på langt mer enn hiten «My Nigga», når han forteller ufiltrert om gatelivet gjennom slimete bangere - med hjelp av DJ Mustard, som bevisst unngår trap i favør for postfunken fra minimalistisk gangsterrap rett ut av Death Row-døren. 

Sammen med Kendrick Lamar (som gjester alle rapplater, inkludert denne) understreker YG Cali-dominansen i hip hop akkurat nå. 

BESTE LÅT: 
«Meet The Flockers» 
